- Hindi News
- National
- ग्रामीण शहरी क्षेत्रों में कुओं और जलघरों के आसपास व्यक्ति और पशुओं के नहाने पर रोक
ग्रामीण शहरी क्षेत्रों में कुओं और जलघरों के आसपास व्यक्ति और पशुओं के नहाने पर रोक
पीलियाको फैलने से रोकने के लिए जिला प्रशासन अलर्ट हो गया है। जिलाधीश शरणदीप कौर बराड़ ने आदेश पारित कर गले-सड़े फलों, सब्जियां, कटे हुए फल-सब्जियां, अप्रमाणित बर्फ की कुल्फियों, आइसक्रीम और बर्फ के गोलों की बिक्री पर पूरी तरह से पाबंदी लगा दी है।
जिलाधीश ने एपीडैमिक डिसीज एक्ट 1897 की धारा 2 के तहत राज्य सरकार की ओर से जारी अधिसूचना की अनुपालना करते हुए यह पाबंदी आदेश जारी किए हैं। आदेश की अवहेलना करने वालों के खिलाफ नियमानुसार कानूनी कार्रवाई भी की जाएगी। उन्होंने बताया कि स्टेट बैक्टरियोलॉजिस्ट करनाल, मेडिकल कॉलेज रोहतक के माइक्रोलॉजी विभाग या स्थानीय नागरिक अस्पताल के वाटर लैब के इंचार्ज की ओर से प्रमाणित पानी या पानी से बनी वस्तुओं का ही प्रयोग किया जा सकता है। इसके साथ-साथ फलों, जूस, गन्ने का रस, केक, मिठाइयां, बिस्कुट और अन्य प्रकार की खाद्य वस्तुओं को खुले में दर्शाने पर भी रोक लगाई गई है।
ये अधिकारी करेंगे खाद्य एवं पेय पदार्थों की जांच
सिविलसर्जन, सभी एक्जीक्यूटिव मजिस्ट्रेट, कार्यक्रम अधिकारी जैसे डिप्टी सिविल सर्जन (हेल्थ), डिप्टी सिविल सर्जन (मेडिकल), डिप्टी सिविल सर्जन (मलेरिया), डिप्टी सिविल सर्जन (टीबी), डिप्टी सिविल सर्जन (स्कूल स्वास्थ्य), डिप्टी सिविल सर्जन (परिवार कल्याण), डिप्टी सिविल सर्जन (प्रशिक्षण), जिला के सभी वरिष्ठ चिकित्सा अधिकारी, चिकित्सा अधिकारी, नगर परिषद के कार्यकारी अधिकारी, नगरपालिकाओं के सचिव, खाद्य निरीक्षक, वरिष्ठ सेनेटरी इंस्पेक्टर और जिले के सभी हेल्थ सुपरवाइजर खाद्य एवं पेय पदार्थों की जांच कर सकेंगे। अप्रमाणित वस्तुएं पाए जाने पर ये अधिकारियों उन वस्तुओं को जब्त कर नष्ट भी कर सकेंगे।
इन गतिविधियों पर भी लगाई रोक
आदेशके तहत जिले के ग्रामीण शहरी क्षेत्रों में पेयजल स्रोतों, कुओं और जलघरों के आसपास व्यक्तियों और पशुओं के नहलाने पर भी रोक लगाई गई है। इसके अलावा जिस रोगी को उल्टी दस्त लगे हों तो उसे सार्वजनिक वाहन में ले जाने पर रोक लगाई है। जिले में जिलाधीश की इजाजत के बगैर किसी भी मेले का आयोजन नहीं किया जाएगा। एसपी सतेंद्र गुप्ता ने भी सभी थाना प्रबंधकों को निर्देश दिए हैं कि वे जरूरत पड़ने पर जांच करने वाले अधिकारियों को पुलिस सहायता मुहैया करवाए। यह आदेश आगामी 31 दिसंबर तक लागू रहेंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva